Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: közhasznú szervezet (1997. évi CLVI. törvény) számára
Paragraph Index: 602

25. § (4) bekezdése alapján írásban elõzetesen köteles az ARTISJUS-nak bejelenteni. 10.6. Ha a zene- és irodalmi mûvek nyilvános elõadása körében a felhasználó a felhasználás megkezdésére vagy megváltoztatására vonatkozó bejelentési kötelezettségének [Szjt. 25. § (4) bekezdés] nem tesz eleget, és az ARTISJUS csak az ellenõrzés során szerez tudomást a felhasználásról, az Szjt. 25. § (6) bekezdése alapján a felhasználó — a közös jogkezelõ szervezet ellenõrzési költségeinek fedezésére — költségátalány fizetésére köteles, amelynek összege a fizetendõ szerzõi jogdíj összegével egyezik meg. 10.6.1. Az ARTISJUS a szerzõi jogdíjelszámolás alapjául szolgáló adatokat, valamint a mûfelhasználás módját és mértékét a helyszínen ellenõrizheti. 10.6.2. Amennyiben a felhasználó a szerzõi jogdíj megállapításához szükséges adatszolgáltatási kötelezettségének nem tesz eleget, az ARTISJUS a szerzõi jogdíj alapját az Szjt. 25. § (4) bekezdése szerinti helyszíni ellenõrzés adatai, illetve az egyéb rendelkezésre álló adatok alapján állapítja meg. 10.6.3. A fizetendõ szerzõi jogdíjon felül azzal megegyezõ összegû költségátalányt is meg kell fizetni a közös jogkezelõ szervezet ellenõrzési költségeinek fedezésére abban az esetben, ha a szervezõ a jelen jogdíjközleményben meghatározott, élõ elõadást megvalósító [Szjt. 24. § (2) bekezdés a) pont] felhasználások esetében mûsorközlési kötelezettségének nem tesz eleget, illetve bármely felhasználás tekintetében szándékosan, vagy gondatlanul hibás, vagy hiányos adatokat közöl. 10.7. A személyes elõadómûvészi teljesítménnyel megvalósuló nyilvános elõadás szerzõi jogdíját az elõadástól számított három napon belül kell megfizetni. 10.8. Az ARTISJUS a jelen jogdíjközlemény alapján a felhasználási engedély megadását a jogdíj megfizetésétõl teszi függõvé. A felhasználó az engedélyt a jogdíj megfizetésével egy idõben szerzi meg. A felhasználás megkezdése elõtt megfizetett jogdíj, illetve jogdíjrészlet fejében a felhasználó a megfizetett jogdíjjal (a jogdíjrészlettel) arányos mértékû felhasználási engedélyt szerez. 10.9. A jogdíjközlemény alkalmazásában belépõdíjnak kell tekinteni minden olyan fizetést, amely elõfeltétele a mûsoros elõadáson vagy táncmulatságon való részvételnek (belépõjegy, mûsormegváltás, adományjegy, csoportok részére szervezett idegenforgalmi jellegû rendezvények részvételi díja, meghívó stb.). 10.9.1. A jelen jogdíjközlemény 1., 2., 3., 4., 5.a), 6.2., 7., 8.2. pontjainak alkalmazásában bevételen az eladott jegyekbõl, bérletekbõl származó bevételt, valamint a bármilyen forrásból származó befizetést (pl. egyéb, belépõdíjnak minõsülõ bevételt, valamint a bármilyen jogcímen befolyó reklám- és szponzorbevételt), továbbá dolog átadásával vagy tevékenység végzésével nyújtott szolgáltatást kell érteni, amelyekre az adott szervezet beszámolási/könyvvezetési kötelezettsége a mindenkor hatályos számviteli jogszabályok értelmében kiterjed. 10.9.2. Hozzá kell számítani a bevételhez a térítésmentes (tisztelet-, szakmai stb.) jegyek értékét is. Ilyen esetben a szerzõi jogdíjalap megállapításához a rendezvényen való részvételhez kiadott legalacsonyabb értékû jegy ellenértékét kell figyelembe venni. Ha a szerzõi jogdíjszámítás alapja tárgya az áfának, abban az esetben bevétel alatt az áfa nélküli bevétel értendõ. 2004/5. szám 10.9.3. A bevételbõl bizonylatok alapján levonható: — a kiemelt (VIP) közönségtagok részére nyújtott olyan szolgáltatások értéke, amelyet a belépõ tartalmaz, de közvetlenül nem függenek össze a zenefelhasználással (reklámajándék, ingyenes parkolás, közlekedés). Nem sorolható ebbe a körbe a vendéglátó szolgáltatás, amelynek ellenértékét bevételnek kell tekinteni, — a térítésmentesen átadott (szakmai, tisztelet- stb.) jegyek ellenértékébõl az összes eladott jegy (darab) legfeljebb 5%-nak megfelelõ, a legalacsonyabb értékû jegy ellenértékének figyelembevételével számított rész, ha a szervezõ a térítésmentes jegyeket olyan személynek vagy szervezetnek adja át, aki/amely szponzori támogatást nyújtott a rendezvényhez. E tényt a szervezõ úgy igazolhatja, hogy teljes bizonyító erejû magánokiratban nyilatkozik = a térítésmentes jegyeket átvevõ személy/szervezet pontos nevérõl, = az átadott jegyek számáról, = arról, hogy a személytõl/szervezettõl szponzori támogatást kapott, és arról a rendezvény bevételei között a mindenkor hatályos számviteli szabályoknak megfelelõen beszámol. 10.10. A jelen szerzõi jogdíjközleményben meghatározott bármely kedvezmény kizárólag azt a felhasználót illeti meg, akinek az ARTISJUS-szal szemben három hónapnál régebbi lejárt tartozása nem áll fenn, és a felhasználás mértékére, illetve a felhasznált mûvekre (teljesítményekre) vonatkozó adat- (pl. mûsor-) közlési kötelezettségének határidõben eleget tett. 10.11. A felhasználókkal, illetve a felhasználók képviseletében eljáró, az érintett felhasználók jelentõs részét megfelelõen képviselõ országos érdekképviseleti szervezetekkel a jogdíjközlemény megfelelõ rendelkezéseiben meghatározott tételes vagy %-os szerzõi jogdíjfizetés helyett az ARTISJUS átalányjogdíjat tartalmazó felhasználási szerzõdést is köthet. 10.11.1. Átalánydíjas felhasználási szerzõdés a jogdíjközlemény megfelelõ pontjaiban meghatározott feltételek fennállása mellett is csak akkor köthetõ, ha — az azzal érintett felhasználónak az ARTISJUS-szal szemben szerzõi jogdíjtartozása nincs, és a felhasználás mértékére vonatkozó adat- (pl. mûsor-) közlési kötelezettségének az Szjt. 92. § (5) bekezdésre figyelemmel eleget tett, — az átalánydíjas felhasználási szerzõdés megkötését a felhasználás sajátos körülményei, vagy a felhasználás és ennek folytán a felhasználó által fizetendõ szerzõi jogdíj jelentõs mértéke, vagy a felhasználók jelentõs részének azonos országos érdekképviseleti szervben való önkéntes tagsága és az érdekképviseleti szerv felhasználási szerzõdés kötésére irányuló jogszabály- és alapszabályszerû felhatalmazása ezt lehetõvé és indokolttá teszi. 10.11.2. Az átalányszerzõdések megkötése során az AR- TISJUS az átalányszerzõdésekkel érintett felhasználók között indokolatlan megkülönböztetést nem alkalmazhat, azaz azonos feltételek mellett azonos kedvezményeket biztosít. 10.11.3. Országos érdekképviseleti szervekkel csak abban az esetben köthetõ átalányszerzõdés, ha az érdekképviseleti szerv a tagjai (az érintett felhasználók) szerzõi jogdíj fizetéséért megfelelõ biztosítékot nyújt, és/vagy az érintett felhasználók által fizetendõ szerzõi jogdíj kiszámításához/megfizetéséhez szükséges, a felhasználás mértékére, illetve a felhasznált mûvekre (teljesítményekre) vonatkozó adatokat gyûjti és az ARTISJUS-nak továbbítja, és/vagy a szerzõi jogdíjfizetési kötelezettséget egészben vagy részben átvállalja. 10.12. A jogdíjak megállapítása tekintettel van arra, hogy a jelen jogdíjközleményben meghatározott felhasználások során védett és nem védett mûvek felhasználása egyaránt megtörténik. Ha a felhasználás — figyelemmel az átdolgozott, feldolgozott mûvekre is — kizárólag olyan mûveket érint, amelyek mindegyikére nézve a védelmi idõ eltelt, a felhasználás fejében jogdíjat nem kell fizetni. 10.13. A jogdíjak megállapítása tekintettel van arra, hogy az irodalmi és zenemûvek nyilvános elõadásának jelen jogdíjközlemény szerinti engedélyezése nem terjed ki a színpadra szánt irodalmi mûvek és zenedrámai mûvek vagy jeleneteik, illetve keresztmetszeteik *és a szakirodalmi mûvek, valamint a nagyobb terjedelmû nem színpadra szánt szépirodalmi mûvek (pl. regények) teljes terjedelemben történõ* elõadására. 10.14. A jelen jogdíjközleményben egyedileg nem meghatározott, a vendéglátóipari és kereskedelmi zenefelhasználáson kívül esõ nyilvános elõadás esetén a közzétett szerzõi jogdíjmértékek elveinek és arányainak alkalmazásával az ARTISJUS által esetenként megállapított szerzõi jogdíj fizetendõ. 10.15. A jelen jogdíjközleményben meghatározott jogdíjak az áfa összegét nem tartalmazzák. A jogdíjat a törvényes áfát is tartalmazó összegben kell megfizetni.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes